Basketbol boʻyicha Oʻzbekiston erkaklar terma jamoasi
Basketbol boʻyicha Oʻzbekiston erkaklar terma jamoasi — basketbol boʻyicha xalqaro turnirlarda Oʻzbekiston sharafini himoya qiladi. Basketbol boʻyicha Oʻzbekiston erkaklar terma jamoasi 7 marta Osiyo chempionatida ishtirok etgan. Shu paytgacha Olimpiada oʻyinlari va jahon chempionati yoʻllanmasini qoʻlga kirita olmagan, chunki federatsiya mamlakatda basketbolni rivojlantirish uchun pul ajratmagan. 2014-yil yakuni boʻyicha Oʻzbekiston basketbol boʻyicha erkaklar terma jamoasi 45 ta rasmiy oʻyin oʻtkazib, 17 uchrashuvda gʻalaba qozongan va 28 ta uchrashuvda magʻlubiyatga uchragan.